
      הנהלת בתי המשפט
ADMINISTRATION OF COURTS       

לשכת היועץ המשפטי                                                       Office Of the Legal Adviser
היחידה לחופש המידע 		Freedom of Information Unit


הנדון: בקשתך לקבלת מידע לפי חוק חופש המידע, התשנ"ח-1998
סימוכין: בקשה מיום 12.4.2021

1. לאחר שבחנו את הבקשה שבסימוכין לפי חוק חופש המידע התשנ"ח-1998, לקבלת  מידע על אודות הנגשת מבנים ומתקנים במערכת בתי המשפט, הריני משיבה לך שבקשתך התקבלה באופן חלקי.
 
2. לעניין שלוש הפסקאות הראשונות לבקשתך, מצורפת בזה טבלה המרכזת את המידע המבוקש. אשר לקבלת תכנית העבודה להנגשת מבנים ומתקנים לשנים הקרובות, אשיב כי במערכת בתי המשפט פועלים בהתאם לתוכניות הדיור הממשלתי במשרד האוצר. בהתאם לסעיף 8(5) לחוק באפשרותך לפנות לממונה על העמדת מידע לציבור במשרד האוצר. 

3. אשר לטבלה המצורפת, כאמור, יובהר כי מקום בו צוין שמדובר במבנה נגיש המשמעות היא שבוצעו עבודות נגישות והתקבל על כך אישור ממורשה נגישות מתו"ס (מבנה תשתיות וסביבה) חיצוני. 

במסגרת קבלת אישור הנגישות למבנה, כאמור, בוצעו עבודות הנגשה שונות ובכלל זה: התקנת מאחזי יד, מעליות, מעלון, רמפות, משטחי אזהרה, מעקות, הקצאת חניות נכים, הרחבת פתחים, התקנת שירותי נכים, פסי החלקה, פסי הולכה, מדבקות בזכוכיות וכו'.
4. לעניין הפסקה הרביעית לבקשתך, לקבלת מידע אודות מספר העובדים עם מוגבלות המועסקים במערכת בתי המשפט, אשיב כי המידע המבוקש אינו קיים ברשותנו. יוער כי אחת לשנתיים מתקבלים מהמוסד לביטוח לאומי נתונים מספריים כלליים בלבד.

5. אנו לרשותך ככל שיידרש.

